#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 8 martie 2019, în şedinţa extraordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

 Ora 10,12

 Doamna Jitaru Irina, secretarul municipiului Pascani, deschide lucrările ședinței extraordinare din 8 martie 2019, arătând că este legal constituită, din 19 consilieri în funcție, sunt prezenți 15. Consilierii locali au fost convocați telefonic și prin poștă electronică. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, funcționari publici din cadrul Primăriei Municipiului Pașcani, presa locală. Dă cuvântul președintelui de ședință.

**Domnul Toma Andrei-Codrin,** presedinte de ședință, precizează că înainte de a începe ședința, vrea să ureze cu ocazia zilei de 8 Martie, tuturor femeilor, mamelor, soțiilor, pritenelor, fiicelor, „La mulți ani!” , o primăvară frumoasă și tot ce e mai bun să se întâmple cu dumnealor.

Dă citire Dispoziției nr. 526/04.03.2019:

#### “ ROMÂNIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr. 526**

**din data de: 04.03.2019**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (2) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa extraordinară**, din data de **08.03.2019**, **ora 10.00**,**­­­­­­­­­­­­­** în sala de şedinţe a Consiliului Local al municipiului Pașcani, cu următoarea ordine de zi:

1. **PROIECT DE HOTĂRÂRE privind aprobarea inițierii demersurilor de actualizare a PLANULUI URBANISTIC GENERAL AL MUNICIPIULUI PAȘCANI, JUDEȚUL IAȘI și a REGULAMENTULUI LOCAL DE URBANISM**

*Inițiatorul proiectului de hotărâre - Primarul municipiului Pașcani*

 **P R I M A R, AVIZEAZĂ PENTRU LEGALITATE**

**ing. DUMITRU PANTAZI SECRETARUL MUNICIPIULUI,**

 **cons. jr. IRINA JITARU”**

#### Domnul Toma Andrei-Codrin, președinte de ședință, supune spre aprobare ordinea de zi. Cine este pentru? Împotrivă? Abțineri?

Pentru: 15

Împotrivă: 0

Abțineri: 0

 Ordinea de zi a fost aprobată în unanimitate.

 Se trece la punctul 1 de pe ordinea de zi:

**1. PROIECT DE HOTĂRÂRE privind aprobarea inițierii demersurilor de actualizare a PLANULUI URBANISTIC GENERAL AL MUNICIPIULUI PAȘCANI, JUDEȚUL IAȘI și a REGULAMENTULUI LOCAL DE URBANISM**

*Inițiatorul proiectului de hotărâre - Primarul municipiului Pașcani*

Întreabă dacă sunt întrebări la proiect. Dă cuvântul d-lui Bodoașcă.

Domnul Bodoașcă Mihai-Claudiu, consilier local, urează la mulți ani tuturor doamnelor și domnișoarelor. Are câteva întrebări pentru domnul primar. Consideră că astăzi trebuiau să aibă inițiate procedurile pentru actualizarea PUG, a adus aminte anul trecut că acesta expiră, pe lista de investiții au fost prevăzuți bani pentru actualizare PUG. Ar vrea să știe care sunt următorii pași și ce se întâmplă la sfârșitul lunii, când acest PUG expiră. Crede că cetățenii trebuie să știe dacă mai pot construi, dacă se mai eliberează autorizații de construcție.

Doamna Jitaru Irina, secretarul municipiului Pașcani, precizează că probabil săptămâna viitoare va fi o ședință extraordinară, în care se va supune votului consilierilor prelungirea PUG-ului existent, prelungire care nu se putea face decât după ce s-a inițiat actualizarea acestuia. Se va pune și anunțul cerut de lege.

Domnul Bodoașcă Mihai-Claudiu, consilier local, spune că s-a interesat și primarul emite o dispoziție prin care înființează o comisie din care fac parte numai specialiști, nu consilieri local, așa cum a auzit, adică arhitecți și persoane avizate în domeniu.

Doamna Jitaru Irina, secretarul municipiului Pașcani, precizează că nu dă dispoziție primarul pentru o comisie din care să facă parte un arhitect. Prima dată trebuie adoptat de către consilieri acest proiect, conform modificărilor legislative din 2015. După ce Consiliul Local aprobă, se fac restul demersurilor.

#### Domnul Toma Andrei-Codrin, președinte de ședință, întreabă dacă mai sunt alte întrebări. Dacă nu sunt, supune la cot proiectul de hotărâre. Cine este pentru? Împotrivă? Abțineri?

Pentru: 15

Împotrivă: 0

Abțineri: 0

Precizează ca proiectul de hotărâre a fost adoptat cu unanimitate de voturi. Declară închise lucrările ședinței.

Ședința se încheie la ora 10,16.

 **PREȘEDINTE DE ȘEDINȚĂ SECRETARUL MUNICIPIULUI**

 **Consilier TOMA ANDREI-CODRIN cons. jr. JITARU IRINA**